C 442/61

SPRÁVA

o overení ročnej účtovnej závierky Úradu Spoločenstva pre odrody rastlín za rozpočtový rok 2013 spolu s odpoveďou úradu

(2014/C 442/07)

ÚVOD

INFORMÁCIE NA PODPORU VYHLÁSENIA O VIEROHODNOSTI

Audit zahŕňa postupy na získanie audítorských dôkazov o sumách a údajoch v účtovnej závierke, ako aj o zákonnosti a riadnosti príslušných transakcií. Výber postupov závisí od úsudku audítora, ktorý hodnotí riziko významných nesprávností v účtovnej závierke, ako i to, či v príslušných transakciách došlo k závažnému porušeniu právneho rámca Európskej únie, či už z dôvodu podvodu alebo chyby. Pri posudzovaní týchto rizík audítor zohľadňuje akékoľvek vnútorné kontroly, ktoré sú relevantné pre zostavenie a verné predloženie účtovnej závierky, a systémy dohľadu a kontroly, ktoré sa uplatňujú s cieľom zaistiť zákonnosť a riadnosť príslušných transakcií, aby sa mohli navrhnúť audítorské postupy vhodné za daných okolností. Audit tiež obsahuje hodnotenie vhodnosti uplatnených účtovných postupov a primeranosti účtovných odhadov, ako aj hodnotenie predloženia účtovnej závierky ako celku.

Zodpovednosť vedenia v súvislosti so zákonnosťou a riadnosťou príslušných transakcií a s dodržiavaním zásady riadneho finančného hospodárenia zahŕňa návrh, zavedenie a udržiavanie účinného a efektívneho systému vnútornej kontroly, ktorý obsahuje primeraný dohľad a náležité opatrenia na zabránenie nezrovnalostiam a podvodom a v prípade potreby právne konanie na spätné získanie nesprávne vyplatených alebo využitých finančných prostriedkov.

PRIPOMIENKY K ROZPOČTOVÉMU HOSPODÁRENIU

Miera plnenia rozpočtu v roku 2013 bola nízka na úrovni 86 % (1 2 7 55 144 EUR) s príslušnou vysokou mierou zrušených rozpočtových prostriedkov. Sčasti to vysvetľuje skutočnosť, že príjmy a súvisiace prevádzkové výdavky (hlava III) vo vysokej miere závisia od množstva žiadostí o registráciu práv k odrodám rastlín, čo sa dá ťažko presne predpovedať. Je tu však priestor na ďalšie zlepšenie rozpočtového plánovania a monitorovania, najmä v súvislosti s administratívnymi výdavkami (hlava II).

KONTROLA PRIJATIA OPATRENÍ NA ZÁKLADE PRIPOMIENOK Z PREDCHÁDZAJÚCICH ROKOV

(1) Ú. v. ES L 227, 1.9.1994, s. 1.

(2) V prílohe II sú na informačné účely zhrnuté právomoci a činnosti úradu.

(3) Finančné výkazy obsahujú súvahu a výkaz hospodárskeho výsledku, tabuľku toku hotovosti, výkaz zmien čistých aktív, prehľad hlavných účtovných postupov a ďalšie vysvetľujúce poznámky.

(4) Výkazy o plnení rozpočtu pozostávajú z výkazu výsledku rozpočtového hospodárenia a prílohy k nemu.

(5) Články 38 a 42 nariadenia o rozpočtových pravidlách úradu.

(6) Účtovné pravidlá schválené účtovníkom Komisie sú založené na medzinárodných účtovných štandardoch pre verejný sektor (IPSAS) vydaných Medzinárodnou federáciou účtovníkov, prípadne na medzinárodných účtovných štandardoch (IAS)/medzinárodných štandardoch finančného výkazníctva (IFRS) vydaných Radou pre medzinárodné účtovné štandardy.

(7) Články 87 až 92 nariadenia o rozpočtových pravidlách úradu.

PRÍLOHA II

Úrad Spoločenstva pre odrody rastlín (Angers)

Právomoci a činnosti

Oblasti právomoci Únie vyplývajúce zo ZFEÚ (výňatok z článku 36 Zmluvy o fungovaní Európskej únie) Voľný pohyb tovaru Zákazy a obmedzenia z dôvodu ochrany priemyselného a obchodného vlastníctva však nesmú byť prostriedkami svojvoľnej diskriminácie alebo skrytého obmedzovania obchodu medzi členskými štátmi. Právomoci úradu [nariadenie Rady (ES) č. 2100/94 a strategický plán 2010 – 2015] Ciele Ustanoviť systém práv Európskej únie v oblasti odrôd rastlín ako jedinú a výhradnú formu práv priemyselného vlastníctva Európskej únie pre odrody rastlín. Podporovať inovácie v oblasti odrôd rastlín vysokokvalitným spracovaním žiadostí o práva Spoločenstva pre odrody rastlín za primerané náklady a poskytovať politické poradenstvo a pomoc pri vykonávaní týchto práv v prospech zúčastnených strán. Úlohy — Rozhodovať o zamietnutí alebo udelení práva Únie k odrodám rastlín, — rozhodovať o pripomienkach, — rozhodovať o odvolaniach, — rozhodovať o odvolaní alebo zrušení práva Európskej únie k odrodám rastlín. Správa Predseda Riadi úrad. Je vymenovaný Radou zo zoznamu kandidátov, ktorý navrhuje Komisia po získaní stanoviska správnej rady. Správna rada Dohliada na plán práce úradu a stanovuje pracovné metódy úradu. Pozostáva z jedného zástupcu každého členského štátu, jedného zástupcu Komisie a ich náhradníkov. Rozhodnutia o udelení práva Spoločenstva k odrodám rastlín prijímajú výbory zložené z troch zamestnancov úradu a odvolací výbor v odvolacom konaní. Kontrola zákonnosti krokov úradu Komisia kontroluje zákonnosť tých činností predsedu, ktorých zákonnosť nekontroluje iný orgán na základe právnych predpisov Európskej únie, ako aj zákonnosť činností správnej rady v súvislosti s rozpočtom úradu. Externý audit Európsky dvor audítorov. Orgán udeľujúci absolutórium Správna rada. Zdroje, ktoré mal úrad k dispozícii v roku 2013 (2012) Konečný rozpočet 14,8(14,3) mil. EUR Stav zamestnancov k 31. decembru 2013 Počet pracovných miest v pláne pracovných miest: 48 (46) Obsadené pracovné miesta: 45 (45) Zamestnanci spolu: 45 (45), z toho pridelení na tieto úlohy: — prevádzkové úlohy: 28,5(17,5) — administratívne úlohy: 16,5(21,5) Produkty a služby v roku 2013 (2012) Prijaté žiadosti: 3 297(2 868) Udelené práva: 2 706(2 640) Práva Európskej únie v účinnosti k 31. decembru 2013: 21 576(20 362) Medzinárodná spolupráca v oblasti ochrany rastlinných odrôd — Prínos k presadzovaniu práv k odrodám rastlín. — Kontakty a spolupráca s týmito organizáciami: Európska komisia (GR SANCO, stále výbory), UPOV (1), CIOPORA (2), ESA3 (3), OAPI (4), OECD (5), MAFF (6) (Japonsko).

(1) Union pour la Protection des Obtentions végétales (Únia na ochranu odrôd rastlín).

(2) International Community of Breeders of Asexually Reproduced Ornamental and Fruit Plants (Medzinárodné spoločenstvo šľachtiteľov nepohlavne sa rozmnožujúcich ornamentálnych a ovocných rastlín).

(3) European Seed Association (Európske združenie pre osivá).

(4) Organisation africaine de la Propriété intellectuelle (Africká organizácia pre duševné vlastníctvo).

(5) Organisation for Economic Co-operation and Development (Organizácia pre hospodársku spoluprácu a rozvoj).

(6) Ministerstvo pôdohospodárstva, potravinárstva a rybárstva (Japonsko).

Zdroj: Informácie poskytnuté úradom.